CELEX: 62010TN0039
Language: el
Date: 2010-01-29 00:00:00
Title: Υπόθεση T-39/10: Προσφυγή της 29ης Ιανουαρίου 2010 — El Corte Inglés κατά ΓΕΕΑ — Pucci International (PUCCI)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/49
            
         Προσφυγή της 29ης Ιανουαρίου 2010 — El Corte Inglés κατά ΓΕΕΑ — Pucci International (PUCCI)
   (Υπόθεση T-39/10)
   2010/C 100/74
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: El Corte Inglés, S.A. (Μαδρίτη, Ισπανία) (εκπρόσωποι: M. López Camba, J. Rivas Zurdo και E. Seijo Veiguela, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Emilio Pucci International B.V. (Baarn, Κάτω Χώρες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 29ης Οκτωβρίου 2009, στην υπόθεση R 173/2009-1·
            
         
               —
            
            
               να καταδικάσει το καθού στα δικαστικά έξοδα στα οποία υποβλήθηκε η προσφεύγουσα·
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα στα οποία υποβλήθηκε η προσφεύγουσα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
   
      Σήμα προς καταχώριση: το λεκτικό σήμα «PUCCI» για προϊόντα των κλάσεων 3, 9, 14, 18, 25 και 28
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: ισπανικό εικονιστικό σήμα «Emidio Tucci» για προϊόντα των κλάσεων 3, 9, 14, 25 και 28· ισπανικό λεκτικό σήμα «E. Tucci» για προϊόντα της κλάσεως 25· κοινοτικό εικονιστικό σήμα «Emidio Tucci» για προϊόντα, μεταξύ άλλων, των κλάσεων 3, 9, 14, 25 και 28
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών έκρινε εσφαλμένως ότι δεν υφίσταται κίνδυνος συγχύσεως μεταξύ των αντιπαραβαλλομένων σημάτων· παράβαση του άρθρου 8, παράγραφος 5, του κανονισμού 207/2009 του Συμβουλίου, καθόσον το τμήμα προσφυγών δεν αποφάνθηκε ότι πληρούνται οι προϋποθέσεις για την εφαρμογή της διατάξεως αυτής, διότι το προγενέστερο σήμα χαίρει φήμης στην Ισπανία για προϊόντα μόδας και η εκ μέρους τρίτου χρησιμοποίηση ενός παρόμοιου σήματος θα έβλαπτε τη φήμη και θα προσπόριζε στον τρίτο αθέμιτο όφελος από τη φήμη αυτή.